**Урок беларускай мовы ў 5 класе**

Тэма: Дыялог. Знакі прыпынку пры дыялогу

Мэты: мяркуецца, што навучэнцы будуць **ведаць** паняцце “дыялог”;

мяркуецца, што навучэнцы будуць **умець** расстаўляць знакі прыпынку пры дыялогу, ствараць дыялогі і карыстацца імі пры пабудове вусных і пісьмовых выказванняў.

Задачы: стварыць умовы для засваення вучнямі паняцця “дыялог”; спрыяць фарміраванню ўменняў і навыкаў афармлення дыялогу; садзейнічаць развіццю маўлення, пашыраць слоўнікавы запас вучняў; выпрацоўваць навыкі правільнага інтанавання тэксту з дыялогам; спрыяць выпрацоўцы ўменняў і навыкаў ствараць дыялогі і карыстацца імі пры пабудове вусных і пісьмовых выказванняў; абуджаць цікавасць да беларускай мовы; выхоўваць адказнасць за спадчыну, якую нам пакінулі продкі; удасканальваць навыкі маўленчага этыкету.

Абсталяванне: прэзентацыя “Дыялог”, карткі з заданнямі, праектар, ноўтбук, інтэрактыўная дошка, падручнік.

Ход урока

1. Арганізацыйны момант.

1)Рэфлексія. Слова настаўніка. Падрыхтоўка да ўспрымання тэмы. Добры дзень, рабяты. Сённяшнюю працу на ўроку мне хочацца пачаць з верша Я.Купалы “Спадчына”

Ад прадзедаў спакон вякоў

 Мне засталася спадчына;

 Паміж сваіх і чужакоў

Яна мне ласкай матчынай.

Калі ласка, напішыце на маім чарадзеным аркушы паперы, адзін назоўнік, які ўказвае, якая спадчына, на ваш погляд, нам засталася ад прадзедаў. (Аркуш паперы з імёнамі) (Настаўнік зачытвае па ролях)

* Што ў нас атрымалася?

 2. Вывучэнне новага матэрыялу

1)Тэма, мэты

2) Паўтарэнне вывучанага. Прыём “Тэлеграма” (Дадатак 1)

Рабяты,сёння на наш урок прыйшла дзіўная тэлеграма: у яе ёсць пачатак, і адсутнічае канцоўка. Давайце паспрабуем адказаць на пытанні тэлеграмы:

Дыялог - гэта \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Словы кожнага ўдзельніка дыялога называюцца\_\_\_\_\_\_\_\_\_\_\_\_\_\_\_\_\_.

Кожная рэпліка запісваецца\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Перад кожнай рэплікай ставіцца \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

У дыялогу могуць быць словы\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Калі словы аўтара стаяць перад рэплікай, то пасля іх ставіцца\_\_\_\_\_\_\_, а калі пасля рэплікі, то ставіцца\_\_\_\_\_\_\_\_\_\_\_\_\_\_\_\_ .

Дыялог падобны да простай мовы, але адрозніваецца ад яе тым, што ў дыялогу \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3) Праца з падручнікам с. 106, 107 (знайсці адказ на пытанні, якія не ведалі)

4)Знакі прыпынку пры дыялогу:

***- Р. (!?)***

*- Р, (!?) – а.*

5) Трэніровачныя практыкаванні

1.С.107 пр.181 (3 асобы; па асобах чытаюць 4 вучні: 1- словы аўтара, фурман, Масальскі, Ф.Багушэвіч) Знайсці ў пр.181 сказы, якія адпавядаюць схемам  *- Р.*

**Фізкультхвілінка**

 Давайце паспрабуем уявіць бярозку зімой…Заплюшчыце вочкі… Падыміце рукі ўверх, пацягніцеся, як галіны дрэўца да сонца, пакратайце далонькамі, як гэта робяць  галінкі на дрэве.

6) С.107 пр.182 (спісаць, расставіць знакі прыпынку) (праверка - работа ў парах)

- Якія ветлівыя словы сустракаліся ў дыялогу?

- Якія вы яшчэ ведаеце?

7) Скласці дыялог, выкарыстоўваючы ветлівыя словы або скласці дыялог, выкарыстоўваючы звесткі пра наш касцёл (выбар)

**Схема “Ветлівыя словы”**

**Пры развітанні**

Да пабачэння!

Бывайце здаровы!

Да спаткання!

Усяго добрага!

Усяго найлепшага!

**Ветлівыя словы**

**Пры сустрэчы**

Дзень добры!

Маё шанаванне!

Вітаю! Вельмі рады бачыць цябе!

Добрай раніцы!

**Прабачэння**

Прабачце!

Не крыўдуйце!

Даруйце!

Прабачце, калі ласка!

Мне шкада, што мы не зразумелі адзін аднаго.

**Падзякі**

Дзякую! Вялікі дзякуй!

Шчыра дзякую!

Вельмі ўдзячны вам!

Вы мяне вельмі выручылі!

(Дадатак 2) Касцёл Святога Тадэвуша — рымска-каталіцкі храм у заходняй частцы в. Вішнева (Смаргонскі раён). Помнік архітэктуры класіцызму. Пабудаваны ў [1811](https://www.turkaramamotoru.com/be/1811-4636.html) г. з цэглы. Пасля [1863](https://www.turkaramamotoru.com/be/1863-638.html) г. ператвораны ў праваслаўную царкву. Адноўлены ў [1935](https://www.turkaramamotoru.com/be/1935-183.html) г. Дзейнічае.

8) Узаемаправерка

9) Рэфлексія “Куфэрак цяжкасцей” (запісаць на лістку, якое заданне выклікала цяжкасць)

10) Аналіз адзнак

11) Д/з Паўтарыць правілы на с.103, 104, 107

Паплаўская А.А.,

настаўнік беларускай мовы і літаратуры

**Урок беларускай літаратуры ў 5 класе**

Тэма: М.Танк. “Ля вогнішч начлежных”. Выкарыстанне ў творы фальклорных матываў і сюжэтаў

Мэта: мяркуецца, што да заканчэння ўрока [вучні будуць](http://shkola.of.by/8-klas-tema-klas-pavukapadobniya-asablivasci-budovi-pracesa.html) ведаць: стандартны мінімум фактычных звестак пра падзеі ўрыўка, ідэю твора; умець: выражаць свае адносіны да ўчынкаў герояў, выбіраць тэкставую інфармацыю для характарыстыкі герояў, выражаць свае адносіны да іх учынкаў.

Задачы: садзейнічаць далейшаму развіццю ўмення ўспрымаць літаратурны твор на эмацыянальна-вобразным узроўні, прымаць пазіцыю і аргументаваць яе, садзейнічаць развіццю творчага мыслення; сродкамі матэрыялу (падручнік, мясцовыя легенды пра паходжанне назвы роднай вёскі) аказаць уплыў на фарміраванне ўнутранага свету вучняў, садзейнічаць выхаванню культуры індывідуальнай і калектыўнай навучальнай дзейнасці (уменні слухаць, уважліва адносіцца адзін да аднаго, працаваць у калектыве), спрыяць у выхаванні патрыятызму.

 Ход урока

1. Рэфлексія. Гутарка
* Як вы думаеце, што самае складанае ў свеце? (Пазнаць самога сябе. Фалес)
* З чаго пачынаецца пазнанне сябе? (Сваё імя, прозвішча, свой радавод, родная зямля, на што я здатны?)

Прыём “Асацыяцыя”. (Што вам успамінаецца, калі вы чуеце слова радзіма. Назваць першае слова, якое ўспомнілася. Патлумачце, чаму менавіта гэта карціна прыйшла на памяць)

* А дзе знаходзіцца ваша радзіма? (Смаргонскі раён)
* Што вы пра яе ведаеце? (Вядома з XVI стагоддзя як мястэчка і маёнтак у складзе Віленскага ваяводства. У розныя гады належала Гідыговічам, Бяганскіх, Дуброўскіх, Сулістроўскіх. З 3-га падзелу Рэчы Паспалітай у 1795 годзе ў складзе Расійскай імперыі, цэнтр Вішнеўскай воласці Свянцянскага павета Віленскай губерні і вясковай акругі. У 1820 годзе Сулістроўскімі пабудаваны каменны касцёл Святога Тадэвуша, адносіўся да каталіцкага прыходу Жодзішкі Свірскага дэканата. Адзначана на карце 1850 г. пад назвай Вішнёў)
1. Праверка д/з.
* Адкуль паходзіць назва маёй вёскі? (Слайд 1, 2)

Аповед навучэнцаў

Па першай версіі калісьці ў гэтых месцах жыла пара закаханых — Васіль і Ганна. Але прыйшлі ворагі, Васіль адправіўся на вайну. Праводзячы каханага, Ганна паказала яму дрэва ля дарогі і сказала: «Я буду чакаць і маліцца. А на гэтым дрэве повяжу стужачку вішнёвага колеру ў знак нашай любові, якая зберажэ цябе ад варожай шаблі».

Больш за 10 гадоў цягнулася вайна. Як толькі стужачка бялела ад сонца і дажджоў, Ганна повязывала новую: круглы год, і зімой і летам, на дрэве трапятаў вішнёвы шматок, знак вернай любові. Васіль вярнуўся дадому! З тых часоў тут так і павялося — праводзячы любімых на чарговую бітву, іх жонкі і нявесты завязвалі на галінках дрэў вішнёвыя стужкі з верай, што гэта дапаможа іх мужчынам атрымаць перамогу і застацца жывымі і цэлымі. Вёску хутка так і празвалі — Вішнёва стужка. А пасля — проста Вішнева.

Па другой версіі назва вёскі пайшла ад мясцовага Вішнеўскага возера.

Па трэцяй версіі назва паходзіць ад слова “віш”. Так раней называлі няскошаную траву. Кажуць, што калісьці берагі возера так густа зарасталі асакой, якая расла прама з вады, што касілі яе толькі зімой, калі замаразкі надзейна скоўвалі возера лёдам.

* Як вы думаеце, якія ўспаміны дзяцінства застануцца з вамі на ўсё жыццё?
1. Вывучэнне новага матэрыялу

1) Тэма, мэта

2) Слова пра маленства М. Танка (Яўгена Скурко). Нарадзіўся на Мядзельшчыне ў вёсцы Пількаўшчына (Слайд 3). Вечарамі прыходзіў да невада і слухаў легенды, паданні рыбакоў, якія працавалі ў арцелі, пра паходжанне таго ці іншага мястэчка. Так ён аднойчы пачуў легенду пра паходжанне возера Нарач, а пазней з’явілася паэма, якую ён назваў “Нарач”. (Слайд 4)

- Што мы ведаем пра Нарач? (Знаходзіцца недалёка ад нас. Гэта найпрыгажэйшае [і найбольшае возера Беларусі](http://shkola.of.by/u-centri-veski-na-samim-visokim-mesci-staice-kascel-svyatoga-y.html), якое часта называюць беларускім морам.)

3) Чытанне ўрыўка з паэмы (настаўнік, дыялогі чытаюць падрыхтаваныя навучэнцы)

4) Лексічная работа па тлумачэнні незразумелых слоў

5) Гутарка па прачытаным

- Які настрой у вас выклікаў твор? Чаму?

- Хто з герояў вам спадабаўся? Чаму?

- Каго з герояў вы асуджаеце? Чаму? (Доказ цытатамі з тэксту)

5) Параўнанне твораў

- З якой легендай пра возера Нарач мы знаёміліся раней? (“Нарач”)

- Чым падобныя гэтыя легенды? Чым яны адрозніваюцца?

6) Складанне плана ўрыўка або ліст да Галі (выбар)

4. Д/з Выразна чытаць урывак, змест па плане

1. Рэфлексія
* Што аб’ядноўвае легенду пра паходжанне назвы вёскі Вішнева з легендай пра Нарач. (Закаханыя, выпрабаванне свайго пачуцця, любоў народа да роднага краю)
1. Аналіз адзнак

 Паплаўская А.А.,

 настаўнік беларускай мовы і літаратуры

**Тэма**: Невытворныя і вытворныя прыназоўнікі

**Мэта**: мяркуецца, што ў выніку дзейнасці вучні будуць **ведаць**: разрады прыназоўнікаў паводле паходжання (вытворныя і невытворныя); асаблівасці ўтварэння вытворных прыназоўнікаў шляхам пераходу ў разрад службовай часціны мовы некаторых формаў назоўнікаў, прыслоўяў і дзеепрыслоўяў; **умець:** вызначаць вытворныя і невытворныя прыназоўнікі ў словазлучэннях і сказах, адрозніваць формы назоўнікаў, прыслоўяў і дзеепрыслоўяў ад аманімічных вытворных прыназоўнікаў, ужываць ва ўласным вусным і пісьмовым маўленні невытворныя і вытворныя прыназоўнікі;

садзейнічаць у развіцці ўменняў параўноўваць, аналізаваць вывучаемыя з’явы;

садзейнічаць у выхаванні асобы, якая ведае побыт свайго народа.

**Задачы:** 1) стварыць умовы для развіцця навыкаў сама- і ўзаемакантролю, рэфлексійнай дзейнасці.

**Прагнозны вынік урока**: мяркуецца, што ў канцы ўрока вучні будуць умець фармуляваць азначэнне невытворных і вытворных прыназоўнікаў, умець адрозніваць вытворныя прыназоўнікі ад іншых часцін мовы.

Урок вывучэння новага матэрыялу. Форма: камбінаваны ўрок

 Ход урока

1.Рэфлексія

Рабяты, вы наведвалі калі-небудзь краязнаўчы музей, які знаходзіцца ў г.Смаргонь або наш школьны музей? Што вы там бачылі?

- Якімі промысламі і рамёствамі займаліся нашы продкі? (**Промысел** – гэта падсобны занятак людзей з мэтай здабычы дадатковых сродкаў для існавання. Да промыслаў адносяць: збіральніцтва, рыбалоўства, паляванне, пчалярства і іншыя. **Рамяство** – гэта вытворчасць розных вырабаў уручную з дапамогай спецыяльных рамёсных інструментаў)

(ганчарствам, ткацтвам, вышыўкай, бортніцтвам і інш.)

-Што засталося ў вашых бацькоў ад бабулі, дзядулі?

2. Праверка д/з С.169 пр.258

-Што новага мы даведаліся пра прыназоўнікі на мінулым уроку? (Па будове - простыя, складаныя, састаўныя)

3.Тэст. Укажыце словазлучэнні з простымі прыназоўнікамі:

1) жыць у лесе;

2) раслі **скраю** дарогі;

3) убачылі з-за хмары;

4) прыйшоў без мяне;

5)раслі скраю;

6)прыйшоў у час заняткаў.

**-Як утварыўся прыназоўнік скраю?**

4.Тэма, мэта

5.Знаёмства з тэорыяй. Падручнік. С.164 правіла (3 навучэнцы)

Карына (праца над табліцай)

|  |  |
| --- | --- |
| **Невытворныя** | **Вытворныя** |
| Старажытных часоў | Назоўнікаў: у гонар |
| Аб; без; за | Прыслоўяў: абапал |
|  | Дзеепрыслоўяў: дзякуючы |

**Практыкаванні для вачэй!**

6.Замацаванне ведаў

1) С.165 пр.253 (усе разам) (Каменціраванае пісьмо)

2) С.165 правіла

3) С.166 пр.254 (два першыя сказы на дошцы) 2 вучні каля дошкі (узаемаправерка)

**Даведкі: 2, 4, 6, 7, 10**

4) Скласці сказ з вытворным прыназоўнікам с.165 (у рамцы)

7.Тэст.Укажыце словазлучэнні з вытворнымі прыназоўнікамі:

**а)** хадзіць вакол дома;

б) ісці праз лес;

**в)** крочыць уздоўж чыгункі;

г) стаяць каля школы;

д) адплыць ад берага.

Аналіз адзнак

Д/з Паўтарыць 33-36

Паплаўская А.А., настаўнік беларускай мовы і літаратуры